**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare:16422/23.04.2025**

**Când nu ești riveran, dar vrei cu orice preț să fii**

**sau**

**Un loc de parcare, un număr la purtător și o sancțiune garantată**

# 📢👮‍♂️ 🅿Cu toate că Poliția Locală Brașov a mediatizat acțiunile constante de monitorizare a străzii Cerbului, unii conducători auto se consideră, probabil, ”mai presus de lege” și, prin acțiunile lor, sfidează autoritățile publice locale și prevederile actelor normative. 👎 👎 👎

Acesta a fost și cazul unui ”erou al volanului” care, în cursul lunii aprilie a.c., s-a remarcat când a parcat pe str. Cerbului.

Bine, bine, a parcat, dar cum? Utilizând un alt număr decât cel cu care era înmatriculat autoturismul pe care îl conducea, așa cum au constatat polițiștii locali din cadrul Biroului Trafic Rutier, Ridicări Auto. **!!!**

🤔 🙃Atât de mult să fi tânjit, oare, după statutul de ”riveran?! Statut pe care, în urma verificărilor efectuate, polițiștii locali au constatat că nu îl deține.

Mai mult, numărul de înmatriculare utilizat pentru accesarea ilegală a străzii Cerbului se afla pe bordul autoturismului, ”la îndemâna” conducătorului auto, ”invitându-i” pe colegii noștri să ia măsurile legale. 🤩 🤩 🤩

Ce a urmat, știți și dumneavoastră: SANC-ȚI-U-NE 💰 💰 💰și puncte penalizare.